b"\n_START_ARTICLE_\nTony Tan Keng Yam\n_START_SECTION_\nBiografia\n_START_PARAGRAPH_\nTan va estudiar a dues escoles dirigides pels Germans de les Escoles Cristianes de La Salle, St Joseph's Institution i St Patrick's School, per despr\xc3\xa9s llicenciar-se en F\xc3\xadsica a la Universitat Nacional de Singapur. Va obtenir el doctorat en Matem\xc3\xa0tica aplicada a la Universitat d'Adelaide. Retorn\xc3\xa0 a la Universitat Nacional de Singapur, on va donar confer\xc3\xa8ncies en matem\xc3\xa0tiques._NEWLINE_El\xc2\xa01969 va deixar la universitat per dedicar-se a l'activitat privada com a banquer. Ho va fer fins al\xc2\xa01979, quan va comen\xc3\xa7ar la seva carrera pol\xc3\xadtica._NEWLINE_Fins a l'1 de juliol de 2011, va ser director executiu i vicepresident de la Government of Singapore Investment Corporation (GIC) i president de la Singapore Press Holdings Limited (SPH), una empresa dedicada als mitjans. Tamb\xc3\xa9'exerceix com a president de la Fundaci\xc3\xb3 Nacional de Recerca de Singapur i com a vicepresident del Consell de Recerca, Innovaci\xc3\xb3 i Empresa._NEWLINE_L'agost de 2011, Tan va guanyar les eleccions presidencials amb un marge de 0,34%. Va ser investit com el 7\xc3\xa8 president de Singapur l'1 de setembre de 2011."